ปิดรอยแผลเป็นด้วยเมคอัพ รักษาด้วยวิธีแบบธรรมชาติ ใช้วิธีอื่นๆ สวมเสื้อผ้าและเครื่องประดับเพื่อซ่อนรอยแผลเป็น ใช้ผลิตภัณฑ์ที่มีขายตามร้านขายยาหรือร้านขายสินค้าเพื่อสุขภาพทั่วไป รักษาด้วยวิธีทางการแพทย์
ผิวที่เหมาะสมกับการทาเมคอัพมากที่สุด ต้องเป็นผิวที่ปราศจากน้ำมันและสิ่งสกปรก ฉะนั้น ให้คุณล้างผิวบริเวณที่คุณจะทาเมคอัพให้สะอาดแล้วซับผิวให้แห้งก่อน คอนซีลเลอร์และรองพื้นสามารถใช้ร่วมกันเพื่อปกปิดรอยแผลเป็นต่างๆ ได้ โดยเฉพาะอย่างยิ่งถ้ารอยแผลเป็นพวกนั้นมีขนาดเล็กและไม่ได้มีสีที่เด่นชัดมาก  ให้เลือกใช้คอนซีลเลอร์ที่มีเฉดสีอ่อนกว่าสีผิวของคุณสักเล็กน้อย เช่น ถ้าหากแผลเป็นของคุณเป็นโทนสีแดงหรือชมพู ให้คุณใช้รองพื้นที่มีโทนออกสีเขียว แต่ถ้าแผลเป็นของคุณเป็นสีออกน้ำตาลๆ ก็ให้คุณใช้คอนซีลเลอร์ที่มีโทนออกสีเหลือง โดยให้คุณทาคอนซีลเลอร์นี้ลงบนรอยแผลเป็นของตัวเอง จากนั้นก็ทิ้งไว้ให้แห้งสักสองสามนาที เลือกรองพื้นที่มีเฉดสีเดียวกับผิวของคุณ แล้วแต้มรองพื้นให้ทั่วบริเวณผิวตรงนั้น จากนั้นก็เกลี่ยให้รองพื้นกลมกลืนไปกับผิวคุณ อย่าลืมทาแป้งโปร่งแสงที่ผิวบริเวณนั้นด้วย เพราะแป้งโปร่งแสงจะเป็นตัวที่ช่วยเซ็ตรองพื้น และป้องกันไม่ให้เหนียวเหนอะหนะจนเกินไปด้วย คอนซีลเลอร์ปิดรอยสักนั้นมีเนื้อหนาและส่วนใหญ่กันน้ำได้ และสามารถนำมาทาที่ผิวเพื่อปกปิดร่องรอยต่างๆ อย่างรอยสักได้ สามารถหาซื้อได้ตามร้านสินค้าเสริมความงามหรือร้านค้าออนไลน์ ซึ่งคอนซีลเลอร์ปิดรอยสักดีๆ บางยี่ห้อจะมีราคาอยู่ที่ประมาณหลอดละ 600 กว่าบาทหรือมากกว่านั้น นอกจากนี้ หลายๆ ยี่ห้อยังมาพร้อมกับแป้งฝุ่นคลุมความมันเพื่อเซ็ตให้คอนซีลเลอร์อยู่ติดทนนาน และไม่เหนียวเหนอะหนะด้วย ให้เลือกเฉดสีของคอนซีลเลอร์นี้ให้ตรงกับโทนสีผิวตรงบริเวณที่มีแผลเป็น ปิโตรเลียม เจลลี (หรือวาสลีน) นั้นได้มาจากกระบวนการสกัดน้ำมัน และมีไว้ทาเพื่อสร้างเป็นเกราะป้องกันน้ำให้กับผิว แถมยังช่วยในการลดรอยแผลเป็นได้อีก เพราะว่านี่เป็นสิ่งที่จะคอยทำให้ผิวชุ่มชื้นและปกป้องผิวเอาไว้ ฉะนั้น ให้คุณทาปิโตรเลียม เจลลีตรงบริเวณแผลเป็นวันละครั้ง ดูเหมือนว่าปิโตรเลียม เจลลีจะใช้ไม่ค่อยได้ผลกับแผลเก่าสักเท่าไร ปกติแล้ววิตามิน E มักจะมาในรูปแบบของแคปซูล หรือไม่ก็เป็นขวดเล็กๆ ที่มีขายตามร้านขายสินค้าเพื่อสุขภาพ หรือแผนกสินค้าเพื่อสุขภาพตามร้านขายของทั่วไป ฉะนั้น เมื่อคุณได้วิตามิน E มาแล้ว ให้คุณเปิดแคปซูลและหยดน้ำมันนี้ลงบนแผลเป็นของคุณ จากนั้นก็ค่อยๆ นวดเบาๆ ให้ซึมเข้าผิว หรือไม่คุณก็อาจจะใช้โลชั่นวิตามินอีทาผิววันละสองครั้งแทนก็ได้ ตอนนี้ยังมีการถกเถียงกันอยู่ว่าวิตามิน E นั้นมีประสิทธิภาพในการลดรอยแผลเป็นมากแค่ไหน นอกจากนี้ วิตามิน E ก็อาจทำให้เกิดอาการระคายเคืองผิวในบางคนได้เช่นกัน ว่านหางจระเข้เป็นพืชที่มีประโยชน์ต่อร่างกายในหลายๆ ด้าน เช่น ช่วยลดการอักเสบของผิวหนัง และทำให้ผิวชุ่มชื่น หากคุณจะใช้ว่านหางจระเข้ คุณก็สามารถตัดใบว่านหางจระเข้ออกจากต้นมาใช้โดยตรงได้เลย หรือไม่คุณก็อาจจะซื้อแบบที่บรรจุใส่ขวดตามร้านขายสินค้าเพื่อสุขภาพมาก็ได้ จากนั้นให้เอามาทาตรงที่มีแผลเป็นอย่างน้อยวันละครั้ง น้ำมะนาวถือเป็นสารฟอกขาวสูตรธรรมชาติที่จะช่วยทำให้รอยแผลเป็นของคุณจางลงได้ ฉะนั้น ให้คุณล้างผิวให้สะอาดก่อน แล้วใช้สำลีก้อนทาน้ำมะนาวลงไปตรงแผลเป็น จากนั้นทิ้งไว้สัก 10 นาทีแล้วล้างออกให้สะอาด น้ำมันมะกอกบริสุทธิ์พิเศษ (Extra virgin olive oil) นั้นช่วยลดรอยแผลเป็นได้ ฉะนั้น ให้คุณลองนวดน้ำมันมะกอกบริสุทธิ์พิเศษ 100% นี้ที่ผิวของคุณในปริมาณเล็กๆ วันละหนึ่งหรือสองครั้ง ให้นานติดต่อกันหลายสัปดาห์หรือหลายเดือน มีของที่อยู่ในบ้านมากมายที่คุณสามารถนำมาใช้ลดรอยแผลเป็นได้ อาจจะเป็น น้ำมันลาเวนเดอร์ ชาคาโมไมล์ น้ำมันตับปลา เบกกิงโซดา เนยโกโก้ ทีทรีออยล์ หรือน้ำผึ้งก็ได้ ให้ลองเสิร์ชในอินเทอร์เน็ตดูว่าการรักษารอยแผลเป็นด้วยวิธีธรรมชาตินั้นมีแบบไหนบ้าง รอยแผลเป็นใหม่ๆ นั้นมีความไวต่อรังสียูวีมาก ซึ่งนั่นจะยิ่งทำให้รอยกรีดของคุณหายได้ช้าเข้าไปอีก นอกจากนี้แสงแดดยังมีผลและสามารถเปลี่ยนสีของแผลเป็นคุณได้ด้วย ฉะนั้น ให้คุณทาครีมกันแดดทุกครั้งที่ต้องออกไปข้างนอกพร้อมกับแผลเป็นที่ต้องโดนแดดของคุณ รอยแผลเป็นของคุณอาจจะไม่สามารถหายไปได้ทั้งหมด แต่ว่าคุณเลือกที่จะปกปิดมันและเบี่ยงเบนความสนใจออกไปด้วยรอยสักได้ ฉะนั้น ให้คุณลองปรึกษากับช่างสัก แล้วก็ช่วยกันออกแบบรอยสักที่ทั้งมีความหมายกับตัวคุณ และยังสามารถใช้ปกปิดรอยแผลเป็นของคุณได้ด้วยดู รอยแผลเป็นอาจจะเป็นอะไรที่คุณอยากจะปกปิดมันเอาไว้ หรือพยายามเลี่ยงที่จะพูดถึง แต่บางครั้งมันก็เป็นสิ่งที่ช่วยเตือนคุณให้เห็นถึงความแข็งแกร่งของตัวเองได้เหมือนกัน ฉะนั้น ให้คุณรับรู้เอาไว้ว่าคุณได้ผ่านช่วงเวลาที่ยากลำบากของชีวิตมาแล้ว และคุณก็ได้กลายเป็นคนที่แข็งแกร่งขึ้นตั้งแต่นั้นมา หากคุณมีรอยแผลเป็นที่แขนหรือขา การสวมเสื้อผ้าปิดรอยแผลเป็นพวกนั้นไว้ จะช่วยทำให้คนอื่นไม่สังเกตเห็นรอยแผลเป็นของคุณได้ วิธีนี้อาจจะไม่ใช่ทางออกที่ดีเท่าไร หากอยู่ในช่วงที่มีอากาศร้อน ถุงน่องเป็นสิ่งที่คุณสามารถใส่คลุมขาในช่วงเวลาไหนของปีก็ได้ นอกจากนี้ยังสามารถใส่เข้าคู่กับชุดเดรส กับกระโปรง แม้แต่กับกางเกงขาสั้นก็สามารถใส่เข้าคู่กันได้ ฉะนั้น ในช่วงไหนของปีที่มีอากาศร้อน ก็ให้คุณสวมถุงน่องแบบบาง และหากช่วงไหนที่มีอากาศเย็น ก็ให้คุณสวมถุงน่องที่หนาขึ้นหน่อย หากคุณมีแผลเป็นที่ข้อมือ ให้คุณสวมเครื่องประดับเพื่อปิดรอยแผลเป็นเอาไว้ จะเป็นกำไลข้อมือหรือนาฬิกาข้อมือก็ได้ นอกจากนี้ เวลาคุณออกกำลังกาย แถบคาดกันเหงื่อก็ใช้ได้เหมือนกัน หากคุณอยากจะไปว่ายน้ำ มันก็ไม่จำเป็นที่คุณจะต้องสวมชุดว่ายน้ำที่เผยให้เห็นผิวหนังมากมายหรอก ฉะนั้น ให้เลือกชุดว่ายน้ำแบบที่เป็นวันพีซ หรือไม่ก็สวมกางเกงว่ายน้ำขาสั้นทับชุดว่ายน้ำคุณอีกทีหนึ่ง นอกจากนี้ คุณอาจจะใส่เสื้อที-เชิ้ต หรือเสื้อเล่นเซิร์ฟกับกางเกงว่ายน้ำขาสั้นก็ได้ แผ่นเจลซิลิโคนคือแผ่นที่ใช้แปะติดลงไปบนผิวตรงบริเวณที่มีแผลเป็น และช่วยลดรอยแผลเป็นได้ภายใน 2-4 เดือน โดยจะต้องแปะแผ่นเจลนี้ลงบนบริเวณที่มีรอยแผลเป็นอย่างน้อย 12 ชั่วโมงทุกวัน เป็นเวลา 2-4 เดือน มีงานวิจัยพบว่าแผ่นเจลซิลิโคนสามารถช่วยลดรอยนูนของแผลเป็นได้ด้วย Mederma คือ ยาทาเฉพาะที่ ใช้ทาเพื่อลดรอยแผลเป็น มีส่วนประกอบหลายอย่างที่ทำงานร่วมกันเพื่อบำรุงและซ่อมแซมผิว ทำให้ผิวราบเรียบและนุ่มนวลขึ้น ซึ่งราคาขายในไทยจะอยู่ที่ระหว่างหลอดละ 400 บาทขึ้นไปจนถึงประมาณ 1,000 กว่าบาท  ให้ทายานี้ตรงบริเวณที่มีรอยแผลเป็นวันละครั้ง ติดต่อกัน 8 สัปดาห์หากทากับแผลเป็นใหม่ และสำหรับรอยแผลเป็นเก่า ให้คุณทายาตัวนี้วันละครั้ง ติดต่อกัน 3-6 เดือน มีงานวิจัยบางที่ชี้ว่า Mederma ไม่ได้ลดหรือเปลี่ยนแปลงรอยแผลเป็นได้ดีไปกว่าการทาแผลเป็นด้วยปิโตรเลียม เจลลีเท่าไรนัก น้ำมันชนิดนี้ใช้ทาลงผิวบริเวณที่มีแผลเป็นโดยตรงเพื่อช่วยลดรอยแผลเป็นเหล่านั้น นอกจากนี้ยังช่วยทำให้สีผิวของคุณเรียบเนียนสม่ำเสมอด้วย ซึ่งจะมีประโยชน์อย่างมากหากคุณมีรอยแผลเป็นสีชมพู สีแดง หรือสีน้ำตาลอยู่บนผิว โดยราคา Bio-Oil ขนาด 60 มล. จะอยู่ที่ประมาณขวดละ 300 กว่าบาท และสามารถหาซื้อได้ตามร้านขายยาทั่วไป ร้านค้าออนไลน์ หรือที่วัตสัน อย่าใช้กับผิวบริเวณรอบดวงตาเด็ดขาด เนื่องจากผิวบริเวณนั้นมีความบอบบางมาก มีเจลและครีมรักษาแผลเป็นอยู่หลายยี่ห้อที่น่าจะช่วยลดรอยแผลเป็นได้ และมีขายทั้งตามร้านขายยาชั้นนำทั่วไป หรือร้านค้าออนไลน์ด้วย อย่างเช่น Scagel, Dermefface FX7, Revitol Scar Cream และ Kelo-Cote Scar Gel สินค้าเหล่านี้มีระดับราคาที่แตกต่างกันออกไป ซึ่งคุณควรจะเอาจุดนี้มาพิจารณาดูด้วยว่าตัวเองจะเลือกทาแบบครีมหรือแบบเจลยี่ห้อไหนดี เพราะคุณจะต้องทาไปอีกหลายอาทิตย์ หรือเป็นเดือนๆ เพื่อลดรอยแผลเป็นเหล่านั้น Dermabrasion คือกระบวนการขจัดชั้นผิวหนังส่วนบนสุดออกไป ลักษณะก็จะคล้ายๆ กับเวลาที่ผิวที่หัวเข่าเป็นแผลถลอก หลังจากนั้นผิวหนังส่วนนั้นก็จะฟื้นฟูขึ้นมาใหม่อีกครั้ง อารมณ์เดียวกับเวลาที่แผลถลอกที่หัวเข่าของคุณค่อยๆ หายไปนั่นแหละ ซึ่งการรักษาด้วยวิธีนี้จะต้องใช้ยาชาเฉพาะที่สำหรับพื้นที่ผิวหนังบริเวณเล็กๆ หรือใช้ยาชาเพิ่มขึ้นอีกสำหรับบริเวณพื้นผิวที่กว้าง การผ่าตัดลักษณะนี้ หมายถึงการนำชั้นผิวหนังส่วนบนสุดตรงบริเวณที่ได้รับผลกระทบออกไป แล้วนำชิ้นส่วนผิวหนังที่บางมากๆ จากต้นขาหรือส่วนอื่นของร่างกายไปแปะที่บริเวณนั้น ซึ่งแผ่นผิวหนังนี้จะปิดแผลเอาไว้ และก็อาจจะผสานเข้ากับผิวบริเวณรอบๆ ได้ในที่สุดเมื่อผ่านไปหลังจากนั้นประมาณหนึ่งปี  การรักษาแบบนี้จำเป็นต้องใช้ยาชาเฉพาะที่หรือไม่ก็ยาสลบ ขึ้นอยู่กับว่าขนาดของบาดแผลนั้นใหญ่หรือเล็กแค่ไหน การผ่าตัดปลูกถ่ายผิวหนังจะทำให้คุณมีรอยแผลเป็นที่ดูไม่เหมือนว่าเกิดจากการทำร้ายตัวเอง การศัลยกรรมแก้ไขรอยแผลเป็น คือกระบวนการที่จะทำให้แผลเป็นของคุณมีลักษณะที่แตกต่างจากเดิมด้วยการตัดเนื้อเยื่อแผลเป็นออกแล้วเย็บแผลใหม่ ซึ่งการศัลยกรรมแบบนี้สามารถเปลี่ยนแปลงตำแหน่งหรือขนาดของแผลเป็นได้ และทำให้แผลเป็นนั้นดูไม่ค่อยเหมือนกับแผลเป็นที่เกิดจากการทำร้ายตัวเองด้วย การทำเลเซอร์ผิวหนัง คือการรักษาที่ต้องทำซ้ำหลายครั้ง โดยจะรักษาด้วยการให้ความร้อนผิวหนังด้วยแสงเลเซอร์ และกระตุ้นให้มีการสร้างคอลลาเจนและอีลาสตินขึ้นมาใหม่ที่ผิว และเวลาที่คุณจะทำเลเซอร์ผิวหนังแบบนี้ คุณหมอก็จะฉีดยาชาเฉพาะที่และยาระงับประสาทให้คุณด้วย คุณอาจจะได้รับผลข้างเคียงจากการรักษาแบบนี้อยู่บ้าง ทั้งรอยแดง อาการคัน และอาการบวมของผิวหนัง
ล้างผิวและเช็ดผิวให้แห้งก่อน. ใช้คอนซีลเลอร์และรองพื้น. ใช้คอนซีลเลอร์ปิดรอยสัก. ใช้ปิโตรเลียม เจลลีทารอยแผลเป็นสด. ใช้น้ำมันวิตามิน E. ลองใช้ว่างหางจระเข้. ใช้น้ำมะนาว. ใช้น้ำมันมะกอก. ลองรักษาเองด้วยของที่มีอยู่ในบ้าน. ทาครีมกันแดด. สักทับบนรอยแผลเป็นนั้น. ยอมรับรอยแผลเป็นนั้น. ปิดรอยแผลเป็นด้วยเสื้อเชิ้ตแขนยาวและกางเกงขายาว. สวมถุงน่อง. สวมเครื่องประดับข้อมือ. ใส่ชุดว่ายน้ำแบบคุมทุกสัดส่วน. ลองใช้แผ่นเจลซิลิโคน (silicone gel sheet). ใช้ Mederma. ลองใช้ Bio-Oil. ลองใช้ครีมหรือเจลลดรอยแผลเป็นแบบอื่นๆ ดู. ทำ Dermabrasion. ลองสอบถามคุณหมอเรื่องการปลูกถ่ายผิวหนังดู. ทำศัลยกรรมตกแต่งแก้ไขรอยแผลเป็น. ทำเลเซอร์ผิวหนัง.
https://www.wikihow.com/Get-Rid-of-Self-Harm-Scars https://www.wikihow.com/Get-Rid-of-Self-Harm-Scars https://www.wikihow.com/Get-Rid-of-Self-Harm-Scars https://www.wikihow.com/Get-Rid-of-Self-Harm-Scars https://www.wikihow.com/Get-Rid-of-Self-Harm-Scars https://www.wikihow.com/Get-Rid-of-Self-Harm-Scars
Covering Up Scars with Makeup Using Natural Remedies Choosing Other Methods Wearing Clothing and Accessories to Hide Scars Using Over-the-Counter Remedies Getting Medical Treatment